שו"ת רשב"ץ (תשב"ץ)/חלק ג/קיט
ענין קיט:

ולענין בית הקברו' שאין שם מקום פנוי וכשחופרין קבר מוצאין עצמות אדם מה תקנה יש בדבר.
ראוי לצבור לדחוק עצמם ולקנו' קרקע לבית הקברות ואל ינוולו המתים וכ"כ הגאון ר' האי בתשובה ואם א"א בשום צד לא ידעתי תקנה אחרת אלא שיוציאו העצמו' ויעמיקו הרבה לחפור הקבר כדי שישאר אחר שנקבר המת ג"ט למעלה מהקבר התחתון ושלשה טפחים אלו הם תפיסת הקבר להפסיק בין קבר לקבר וכן נז' באבל רבתי ואע"פ שבפ' המוכר פירות (ק"א ע"א) נתנו לתפיסת הקבר ו"ט והיה נר' דההיא דאבל פליגא אגמרא דילן איכא למימר דל"פ דבגמ' דילן איירי בין קבר לקבר מן הצד.
ובמס' אבל איירי בין קבר עליון לקבר תחתון וסגי בהכי שכיון שנסתם הקבר התחתון סתימ' חזק' אין לחוש שיתערבו הקברים זה בזה כשיש ג"ט ביניהם אבל מן הצד יש לחוש שמא יתקלקלו הכתלים ויתערבו הקברים ומש"ה בעי' ו"ט ואף בין קבר לקבר קאמר רש"בג הכל לפי הסלע שאם הסלע הוא חזק ואין לחוש לנפילה סגי בבציר מהכי ה"ה בין קבר עליון לקבר תחתון דסגי בבציר מו' טפחים כמו שנזכר באבל רבתי.
וישראל שמחה: